टंला / खालायगांव , अक्टबर 10 : समबाराव उदालगुरि जिल्लानि माजबाड पुलिस थानानि बेन्दोंआव थानाय 2 नं मेराबारि ओनसोलनिफ्राय रौनिया हान्जाया स्रोद खौरां मोन्नानै सिरियै संदान्नायाव NDFB ( S ) नि सेद्रोमाखौ खानो हायो । खौरां मोन्नाय बादिब्ला , थाखोमानानै थानाय गेरेमसा बसुमथारिखौ माजबाड पुलिसआ जयै आर्मि आरो पारा कामान्डखौ लाफानानै खादों होन्ना मिथिनो मोनो । गिबि सोंनाय फिन्नायाव बसुमथारिआ मिथोहोनाय बादिब्ला बिथांआ बेरफ्रुग्रा बेसाद दं होन्ना मिथिहोयो । रौनिया हान्जाया टरसे भारतआव बानायनाय ग्रेनेट मोनो आरो बिथांनि उसुंनि आबाद थिलिआव टरसे सिन हादोराव बानायनाय ग्रेनेट बमा मोन्नो हादों होन्ना खौरां मोन्नाय जायो । बिथांनि मितिहोनाय बादियैनो रौनिया हान्जाया माजबाड रेल स्टेसनाव सानै सोमोन्दो थानाय सुबुंखौ खानो हाबावो जाय बिथांमोहा रां दाबिनो थाखाय हुग्राजुलि रेल स्टेसननिफ्राय थांगासिनो दंमोन । बिथांमोनखौ बरन्डा नार्जारि आरो गेवलां बसुमथारि बोन्ना सिनायथि मोन्नाय जायो । बिथांमोनजों लोगोआव नोगोद 59.775 रांबो मोन्नाय जायो होन्ना पुलिस बिफान्निफ्राय मिथिहोयो । बिथांमोनखौ माजबाड पुलिस थानायाव केस रेजिस्टार खालामनाय जायो होन्ना खौरां मोनबावनाय जायो । 
सासे NDFB ( S ) नि सोद्रोमा आरो सानै सोमोन्दो थानाय सोद्रोमाफोरखौ खादों